General Atomics MQ-1 Predator adalah sebuah UAV buatan General Atomics dan digunakan oleh Tentera Udara Amerika Syarikat dan Agensi Perisikan Pusat (CIA). Awalnya ia dibangunkan pada awal tahun 1990-an bagi tujuan peninjauan udara dan pemerhatian hadapan. Selain dipasang dengan kamera dan penderia-penderia lain, Predator yang telah diubahsuai dan dinaiktaraf untuk membawa dan melancarkan dua buah peluru berpandu AGM-114 Hellfire dan persenjataan lain. Pesawat ini digunakan sejak tahun 1995, telah terlibat dalam perang di Afghanistan, Pakistan, campur tangan NATO di Bosnia, Serbia, Perang Iraq, Yemen, perang saudara Libya, campur tangan di Syria, dan Somalia.